**Vedtekter**

**for**

**Unge funksjonshemmede**

*Vedtatt på generalforsamlingen 24. april 2009, sist endret på generalforsamlingen 5. november 2023.*

Innholdsfortegnelse

[Kapittel 1 Navn og formål 3](#_Toc144384636)

[Kapittel 2 Virksomhet 3](#_Toc144384637)

[Kapittel 3 Medlemskap 5](#_Toc144384638)

[Kapittel 4 Generalforsamlingen 8](#_Toc144384639)

[Kapittel 5 Møteledelse og stemmegiving på generalforsamling og ekstraordinær generalforsamling 10](#_Toc144384640)

[Kapittel 6 Funksjonstid og valgbarhet 11](#_Toc144384641)

[Kapittel 7 Saker som skal behandles på generalforsamling 12](#_Toc144384642)

[Kapittel 8 Ekstraordinær generalforsamling 14](#_Toc144384643)

[Kapittel 9 Styret 16](#_Toc144384644)

[Kapittel 10 Arbeidsutvalget 17](#_Toc144384645)

[Kapittel 11 Valgkomiteen 18](#_Toc144384646)

[Kapittel 12 Kontrollkomiteen 18](#_Toc144384647)

[Kapittel 13 Mistillit, eksklusjon, habilitet og suspensjon 19](#_Toc144384648)

[Kapittel 14 Tilslutninger og sammenslåinger 21](#_Toc144384649)

[Kapittel 15 Oppløsning 22](#_Toc144384650)

[Begrepsliste 23](#_Toc144384651)

# Kapittel 1 Navn og formål

**§ 1**

Organisasjonens navn er Unge funksjonshemmede.

**§ 1-2**

Organisasjonens internasjonale navn er Disabled Youth Norway.

Organisasjonens nordsamiske navn er Nuorra doaibmavádjigat.

Organisasjonens sørsamiske navn er Noere funksjovneheaptojne.

Organisasjonens lulesamiske navn er Nuorra doajmmahieredime.

**§ 1-3**

Organisasjonens navn kan oversettes til andre språk.

Ved varig bruk skal oversettelsen godkjennes av styret.

**§ 1-4**

Organisasjonen er en landsomfattende paraplyorganisasjon.

**§ 2**

Unge funksjonshemmedes formål er å sikre deltagelse og likestilling i samfunnet for unge funksjonshemmede og kronisk syke**.**

**§ 2-2**

Unge funksjonshemmede er partipolitisk uavhengig og livssynsnøytral.

# Kapittel 2 Virksomhet

**§ 3**

Unge funksjonshemmede er en sammenslutning av organisasjoner og grupperinger av ungdom med funksjonshemning og kronisk sykdom.

**§ 3-2**

Unge funksjonshemmedes vedtekter, politiske program og generalforsamlingens øvrige føringer legger grunnlaget for virksomheten mellom generalforsamlingene.

Styringsdokumentene følger følgende hierarki

1. Vedtekter
2. **GAMMEL:** Prinsipprogram
3. **NY:** Politisk program
4. Arbeidsprogram
5. Øvrige føringer

**§ 3-3**

Vedtektene er Unge funksjonshemmedes lover. Vedtektene endres av generalforsamlingen.

**§ 3-4**

**GAMMEL:** Prinsipprogrammet utrykker Unge funksjonshemmedes overordnede syn på hvordan formålet kan oppnås, og organisasjonens overordnede standpunkter på de områdene som er relevante for å oppnå dette.

**NY:** Politisk program utrykker Unge funksjonshemmedes overordnede syn på hvordan formålet kan oppnås, og organisasjonens overordnede standpunkter på de områdene som er relevante for å oppnå dette.

**§ 3-5**

**GAMMEL:** Arbeidsprogrammet uttrykker Unge funksjonshemmedes interessepolitiske og organisatoriske prioriteringer, innenfor rammene av vedtektene og gjeldende prinsipprogram.

**NY:** Arbeidsprogrammet uttrykker Unge funksjonshemmedes interessepolitiske og organisatoriske prioriteringer, innenfor rammene av vedtektene og gjeldende politisk program.

**§ 3-6**

Signaturrett innehas av generalsekretær og styreleder i fellesskap. Prokura innehas av generalsekretær alene.

**§ 3-7**

Unge funksjonshemmede innhenter politiattest for ansatte og tillitsvalgte i situasjoner hjemlet i loven.

**§ 4**

Det følgende er Unge funksjonshemmedes beslutningsorganer. Organenes plassering i beslutningshierarkiet følger av listens rekkefølge.

1. Generalforsamlingen
2. Styret
3. Arbeidsutvalget

# Kapittel 3 Medlemskap

**§ 5**

Medlemskap kan innvilges organisasjoner, strukturer og grupperinger med aktivitet av landsomfattende karakter for unge opp til 36 år med funksjonshemming, kronisk sykdom eller som er pårørende.

**§ 5-2**

Det forutsettes tilslutning til Unge funksjonshemmedes formålsparagraf for å kunne søke medlemskap.

**§ 5-3**

Det kan ikke innvilges medlemskap etter § 7 og § 8 (Nivå 1 og Nivå 2) til organiseringer som er underlagt nasjonale strukturer eller organisasjoner med medlemskap i Unge funksjonshemmede.

**§ 6**

**GAMMEL:** Medlemskap innvilges etter følgende kategorier: nivå 1, nivå 2 og nivå 3. De forskjellige kategoriene avgjør hvilke demokratiske rettigheter medlemskapet gir i Unge funksjonshemmedes beslutningsorganer.

**NY – lagt til nivå 4:** Medlemskap innvilges etter følgende kategorier: nivå 1, nivå 2, nivå 3 og nivå 4. De forskjellige kategoriene avgjør hvilke demokratiske rettigheter medlemskapet gir i Unge funksjonshemmedes beslutningsorganer.

**§ 6-2**

Demokratiske rettigheter oppnås ved innbetaling av kontingent for inneværende kalenderår.

**§ 7**

**GAMMEL:** Medlemskap nivå 1 innvilges organisasjoner som oppfyller følgende kriterier

* Organisasjonen må ha egne vedtekter som vedtas av et flertall av medlemmene under 36 år
* Organisasjonen må ha fristile beslutningsorganer
* Organisasjonen må ha organisatorisk og politisk selvstednighet
* Organisasjonen må levere separat årsmelding og årsregnskap
* Organisasjonen må ha vært i drift i minimum ett år

**NY:** Medlemskap på nivå 1 innvilges organisasjoner som oppfyller følgende kriterier

* Medlemmer under 36 år må ha demokratisk påvirkning på organisasjonens styringsdokumenter
* Organisasjonen må ha fristilte beslutningsorganer
* Har et selvstendig ungdomsarbeid med aktiviteter av, med og for ungdom
* Kan dokumentere tiltak for aktiviteter og medvirkning blant unge medlemmer
* Organisasjonen må ha vært i drift i minimum ett år

**§ 7-2**

**GAMMEL:** Organisasjoner med medlemskap på nivå 1 har rett til å møte med 3 delegater og 1 observatør på generalforsamling.

**NY:** Organisasjoner med medlemskap på nivå 1 innehar 3 stemmer, og har rett til å møte med inntil 3 delegater og 1 observatør på generalforsamling.

**§ 7-3**

Organisasjoner med medlemskap på nivå 1 har rett til å møte med 1 delegat som innehar 3 stemmer på ekstraordinær generalforsamling.

**§ 8**

**GAMMEL:** Medlemskap nivå 2 innvilges organisasjoner som

* Har et selvstendig ungdomsarbeid med aktiviteter av, med og for ungdom
* Organisasjonen må ha avgitt årsmelding for virksomheten
* Har vært i dirft i minimum ett år

**NY:** Medlemskap på nivå 2 innvilges organisasjoner som

* Har et selvstendig ungdomsarbeid med aktiviteter av, med og for ungdom
* Har minst én fast plass for unge medlemmer under 36 år i organisasjonens øverste beslutningsorgan
* Kan dokumentere tiltak for aktiviteter og medvirking blant unge medlemmer
* Har vært i dirft i minimum ett år

**§ 8-2**

**GAMMEL:** Organisasjoner med medlemskap på nivå 2 kan møte med 2 delegater og 1 observatør på generalforsamling.

**NY:** Organisasjoner med medlemskap på nivå 2 innehar 2 stemmer, og har rett til å møte med inntil 2 delegater og 1 observatør på generalforsamling.

Organisasjoner som har fått innvilget 1 ekstra stemme i henhold til § 11 gir 1 av sine delegater den ekstra stemmen.

**§ 8-3**

**GAMMEL:** Organisasjoner med medlemskap på nivå 2 har rett til å møte med 1 delegat som innehar 2 stemmer på ekstraordinær generalforsamling.

**NY:** Organisasjoner med medlemskap på nivå 2 har rett til å møte med 1 delegat som innehar 2 stemmer på ekstraordinær generalforsamling.

Organisasjoner som har fått innvilget 1 ekstra stemme i henhold til § 11 gir 1 ekstra stemme til sin delegat.

**§ 9**

**GAMMEL:** Medlemskap på nivå 3 kan innvilges organisasjoner, strukturer og grupperinger som

* Har aktivitet for unge, men som ikke innfrir kravene i §§ 7 eller 8
* Har et nasjonalt siktemål
* Jobber for å oppnå kravene i §§ 7 eller 8, der dette er mulig ut fra organisasjonens art

**NY:** Medlemskap på nivå 3 kan innvilges organisasjoner, strukturer og grupperinger som

* Har gjentagende aktiviteter for unge, fortrinnsvis av unge
* Har vært i drift i minimum ett år
* Kan dokumentere tiltak for aktiviteter og medvirkning blant unge medlemmer

Nye medlemsorganiassjoner som bryter ut fra en eksisterende medlemsorganisasjon kan få kravet om drift i minimum ett år fjernet av styret i medlemssøknadsbehandling i henhold til § 12.

**§ 9-2**

**GAMMEL:** Organisasjoner med medlemskap på nivå 3 kan møte med 1 delegat og 1 observatør på generalforsamling.

**NY:** Organisasjoner med medlemskap på nivå 3 innehar 1 stemme, og har rett til å møte med inntil 1 delegat og 1 observatør på generalforsamling.

Organisasjoner som har fått innvilget 1 ekstra stemme i henhold til § 11 gir 1 ekstra stemme til sin delegat.

**§ 9-3**

**GAMMEL:** Organisasjoner med medlemskap på nivå 3 har rett til å møte med 1 delegat som innehar 1 stemme på ekstraordinær generalforsamling.

**NY:** Organisasjoner med medlemskap på nivå 3 har rett til å møte med 1 delegat som innehar 1 stemme på ekstraordinær generalforsamling.

Organisasjoner som har fått innvilget 1 ekstra stemme i henhold til § 11 gir 1 ekstra stemme til sin delegat.

**NY PARAGRAF: § 10**

Medlemskap på nivå 4 kan innvilges organisasjoner, strukturer og grupperinger som

* Skal ha aktivitet for unge det kommende kalenderåret
* Organisasjonen må levere en prosjektplan eller tilsvarende for det kommende kalenderåret
* Har et organisatorisk siktemål om å oppnå kravene i §§ 7, 8 eller 9

**NY PARAGRAF: §10-2**

Organisasjoner med medlemskap på nivå 4 kan møte med 1 observatør på generalforsamling.

**§ 10-3**

Organisasjoner med medlemskap på nivå 4 har rett til å møte med 1 observatør på ekstraordinær generalforsamling.

**§ 11**

I særlige tilfeller, der det på grunn av medlemsorganisasjonens rekrutteringsgrunnlag er sannsynlig at den aldri vil oppfylle kriteriene for medlemskap på nivå 1, vil styret kunne tillegge medlemsorganisasjonen retten til 1 ekstra stemme til generalforsamling og ekstraordinær generalforsamling. Dette gjelder for medlemsorganisasjoner som oppfyller kravene til medlemskap på nivå 2 eller nivå 3.

Organisasjoner leverer søknad for 1 ekstra stemme i henhold til §§ 12, 12-2 og 12-3 senest 8 måneder før neste generalforsamling finner sted. Søknader behandles av styret ved neste mulige styremøte. Organisasjoner kan ikke søke eller få tildelt mer enn 1 ekstra stemme.

Ved generalforsamling hvor 1 ekstra stemme benyttes skal det være avklart før generalforsamlingens start hvilke delegater som innehar 1 ekstra stemme.

**§ 12**

Styret i Unge funksjonshemmede avgjør søknader om medlemskap i organisasjonen.

**§ 12-2**

Søknad om medlemskap skal opplyse om alle forhold som kan ha konsekvenser for medlemskap og hvilket medlemskapsnivå det søkes om.

**§ 12-3**

Søknader vurderes fortløpende av styret i forbindelse med styremøte. Søknad må leveres minimum tre uker før styremøtet det skal behandles på.

**§ 12-4**

Styret avgjør hvilket medlemskapsnivå som tildeles og kan tildele et annet nivå enn det er søkt om.

**§ 12-5**

Organisasjoner som har fått avslag på søknad eller mener de er tildelt feil medlemskapsnivå har rett til å klage. Frist for innsending av klagen er 6 måneder etter mottatt svar på søknad.

Klagen vurderes fortløpende av styret i forbindelse med styremøte.

Dersom det ikke gis medhold i klagen, kan klagen sendes videre til generalforsamling/ekstraordinær generalforsamling.

**§ 13**

Medlemsorganisasjoner har plikt til å innmelde endringer som kan ha konsekvenser for medlemskategoriseringen. Unge funksjonshemmedes styre vurderer hvorvidt de innmeldte endringene får konsekvenser. Saksbehandling følger normale rutiner for søknader om medlemskap.

**§ 13-2**

Dersom en organisasjon ikke oppfyller plikten i § 11 og styret i Unge funksjonshemmede likevel blir kjent med forhold hos organisasjonen som har betydning for medlemskap og/eller medlemskapsnivå skal styret varsle den aktuelle organisasjonen om mulig utmelding eller endring av medlemskapsnivå. Organisasjonen skal gis anledning til å gjøre nødvendige endringer for å beholde medlemskap eller medlemskapsnivå.

Dersom endringene ikke innfris innen avtalt frist kan styret i Unge funksjonshemmede beslutte utmelding eller endring av medlemskapsnivå.

Klage på beslutning følger klageprosess i henhold til § 12-5.

**NY PARAGRAF: § 13-2**

Dersom en organisasjon i medlemsnivå 4 ikke innfrir kriteriene i §§ 7,8 eller 9 innen 24 måneder fra vedtatt søknad om medlemskap, skal styret varsle den aktuelle organisasjonen om mulig utmelding. Organisasjonen skal gis anledning til å gjøre nødvendige endringer for å beholde medlemskap eller medlemskapsnivå. Ved særskilte saker kan tidsfristen utvides etter avtale mellom styret og medlemsorganisasjonen.

Dersom endringene ikke innfris innen avtalt frist kan styret i Unge funksjonshemmede beslutte utmelding.

Klage på beslutning følger klageprosess i henhold til § 12-5.

**§ 14**

Utmelding skal meddeles Unge funksjonshemmede skriftlig.

**§ 14-2**

Utmelding skjer med tre måneders varsel med virkning fra første dag i første kalendermåned etter at oppsigelsen er mottatt hos Unge funksjonshemmedes sekretariat.

**§ 14-3**

Utmeldt organisasjon kan kreve tilbakeføring av kontingent for kontingentårets resterende måneder etter oppsigelsesperiodens utløp. Slikt krav må fremsettes sammen med utmeldingsvarselet.

**§ 14-4**

Dersom en medlemsorganisasjon unnlater å innbetale kontingent to år på rad meldes organisasjonen automatisk ut av Unge funksjonshemmede ved inngangen til det tredje kontingentåret.

# Kapittel 4 Generalforsamlingen

**§ 15**

Generalforsamlingen er Unge funksjonshemmedes øverste myndighet. Ordinær generalforsamling avholdes innen utgangen av november i oddetallsår.

**§ 16**

**GAMMEL:** På generalforsamlingen kan følgende møte:

Med tale-, forslags- og stemmerett

* Delegater fra medlemsorganisasjonene i henhold til §§ 7-2, 8-2 og 9-2.

Med tale-, forslagsrett

* Observatører fra medlemsorganisasjonene i henhold til §§ 7-2, 8-2 og 9-2.
* Styret og styrets varamedlemmer.
* Kontrollkomiteen i saker som angår komiteens arbeid og virksomhet.
* Valgkomiteen i saker som berører valgkomiteens arbeid.

Med talerett

* Nominerte til valg i saker som omhandler valg.
* Medlemmer av forberedende komiteer i saker de har forberedt.
* Generalsekretær, og den generalsekretær delegerer taleretten videre.
* 1 observatør fra FFO.

Uten tale-, forslags- og stemmerett

* Andre observatører

**NY – lagt til observatører under avsnittet om med talererett:** På generalforsamlingen kan følgende møte:

Med tale-, forslags- og stemmerett

* Delegater fra medlemsorganisasjonene i henhold til §§ 7-2, 8-2 og 9-2.

Med tale-, forslagsrett

* Observatører fra medlemsorganisasjonene i henhold til §§ 7-2, 8-2 og 9-2.
* Styret og styrets varamedlemmer.
* Kontrollkomiteen i saker som angår komiteens arbeid og virksomhet.
* Valgkomiteen i saker som berører valgkomiteens arbeid.

Med talerett

* Observatører fra medlemsorganisasjonene i henhold til § 10-2.
* Nominerte til valg i saker som omhandler valg.
* Medlemmer av forberedende komiteer i saker de har forberedt.
* Generalsekretær, og den generalsekretær delegerer taleretten videre.
* 1 observatør fra FFO.

Uten tale-, forslags- og stemmerett

* Andre observatører

**§ 16-2**

Styret kan invitere andre til å overvære generalforsamlingen. Generalforsamlingen må i hvert enkelt tilfelle ta standpunkt til om disse skal innvilges tale- og/eller forslagsrett. Generalforsamlingen er åpen med mindre annet blir bestemt.

**§ 17**

Førsteinnkalling skal sendes ut til alle medlemsorganisasjoner, styret, FFO, aktuelle komiteer og andre relevante aktører senest 90 dager før generalforsamlingen. Innkallingen skal inneholde tid og sted, gjeldende frister og saksliste.

Andreinnkalling skal sendes ut til alle medlemsorganisasjonene og alle nevnt i §16 senest 30 dager før generalforsamlingen. Innkallingen skal inneholde alle sakspapirer og program.

**§ 17-2**

Medlemsorganisasjonene skal i god tid gjøres oppmerksom på retten til å nominere kandidater til valgene i Unge funksjonshemmede. Nominasjonen leveres skriftlig.

**§17-3**

Alle saker som ønskes behandlet av den ordinære generalforsamlingen må være Unge funksjonshemmede i hende 60 dager før åpningen av generalforsamlingen.

**§17-4**

Forslag til vedtektsendringer må framsettes skriftlig med begrunnelse, og må være Unge funksjonshemmede i hende senest 60 dager før generalforsamlingens åpning.

# Kapittel 5 Møteledelse og stemmegiving på generalforsamling og ekstraordinær generalforsamling

**§ 18**

Alle vedtak krever alminnelig flertall hvis ikke annet er spesifisert.

**§ 18-2**

Alle avstemminger foregår ved åpen stemmegivning dersom ikke 1/5 av generalforsamlingen krever skriftlig avstemning i den enkelte saken.

Med unntak av avstemninger regulert i § 18-5.

**§ 18-3**

Ved stemmelikhet tas en votering på nytt. Ved fortsatt stemmelikhet faller forslaget.

**§ 18-4**

Ved kvalifisert flertall teller avholdende stemmer mot.

**§ 18-5**

Alle personvalg fortas ved skriftlig avstemming dersom det er flere kandidater til et verv eller en kandidat krever det.

**§ 18-6**

Ved stemmelikhet mellom kandidater åpnes det for debatt. Deretter foretas det ny avstemning. Ved stemmelikhet i ny avstemning foretas loddtrekning. Når det da gjenstår en kandidat, avholdes det en siste runde der det må oppnås alminnelig flertall for å holde vervet besatt.

Hver av kandidatene kan oppnevne seg selv eller en annen person som skal overvære tellingen i tillegg til det ordinære tellekorpset.

**§ 19**

Der føres protokoll over generalforsamling og ekstraordinær generalforsamling. Denne skal inneholde oversikt over fremmøtte organisasjoner og deres delegater og observatører. Protokollen fører oversikt over forhandlingene etter møtets forretningsorden.

# Kapittel 6 Funksjonstid og valgbarhet

**§ 20**

**GAMMEL:** Alle tillitsvalgte velges med to års funksjonstid. Funksjonstiden starter 1. januar kalenderåret etter valget og fungerer i to (2) år frem til 31. desember.

Unntak for valg som gjennomføres i henhold til § 20-2.

**NY:** Alle tillitsvalgte velges med to års funksjonstid. Funksjonstiden starter etter at valget er gjennomført på generalforsamlingen og varer i to (2) år frem til neste generalforsamling.

**§ 20-2**

Ved suppleringsvalg på ekstraordinær generalforsamling velges kandidatene ut gjeldende funksjonstid.

Funksjonstiden ved suppleringsvalg starter når valget er gjennomført.

**§ 20-3**

Valgbarhet krever at kandidaten oppfyller samtlige kriterier:

* Kandidaten kan ikke fylle mer enn 36 år i løpet av funksjonstiden.
* Representerer en organisasjon med medlemskap i Unge funksjonshemmede.
* Har gyldig medlemskap i medlemsorganisasjonen man representerer.
* Har skriftlig støtte fra styreleder eller administrativ leder.

Revisor er unntatt denne bestemmelsen.

**§ 20-4**

En person kan ikke samtidig inneha flere verv i Unge funksjonshemmede.

# Kapittel 7 Saker som skal behandles på generalforsamling

**§ 21**

Konstituering av generalforsamlingen

1. Godkjenning av delegater
2. Godkjenning av innkalling
3. Valg av ordstyrer(e)
4. Fastsettelse av forretningsorden
5. Valg av protokollfører(e)
6. Valg av to protokollunderskrivere
7. Valg av tellekorps på tre medlemmer
8. Valg av redaksjonskomité(er)
9. Godkjenning av saksliste
10. Fastsettelse av dagsorden

Sittende leder i Unge funksjonshemmede fungerer som møteleder inntil ordstyrere er valgt.

**§ 21-2**

Årsmeldinger, årsregnskap med tilhørende revisors beretninger og kontrollkomiteens beretning skal legges fram for orientering. Dokumentene følger kalenderår.

**§ 21-3**

Endringer i vedtekter vedtas med 2/3 flertall av stemmene. Flertallet må representere minst 50 prosent av tilstedeværende medlemsorganisasjoner.

Endringer i vedtektene trer i kraft umiddelbart etter at voteringen over endringsforslagene er over. Generalforsamlingen kan vedta at enkeltendringer får virkning på et senere tidspunkt. Endringen må imidlertid ha ikrafttredelse senest ved åpningen av førstkommende generalforsamling.

**§ 21-4**

**GAMMEL:** Fastsettelse av prinsipp- og arbeidsprogram for kommende periode.

Prinsipprogrammet vedtas med 2/3 flertall av stemmene. Flertallet må representere minst 50 prosent av tilstedeværende medlemsorganisasjoner.

Arbeidsprogrammet vedtas med alminnelig flertall. Flertallet må bestå av minimum 1/3 av de tilstedeværende organisasjonene.

Prinsipp- og arbeidsprogram følger styrets funksjonstid.

Frist for å levere endringsforslag til begge programmene fastsettes i dagsorden.

**NY – endring av prinsipprogram til politisk program:** Fastsettelse av politisk program og arbeidsprogram for kommende periode.

Politisk program vedtas med 2/3 flertall av stemmene. Flertallet må representere minst 50 prosent av tilstedeværende medlemsorganisasjoner.

Arbeidsprogrammet vedtas med alminnelig flertall. Flertallet må bestå av minimum 1/3 av de tilstedeværende organisasjonene.

Politisk program og arbeidsprogram følger styrets funksjonstid.

Frist for å levere endringsforslag til begge programmene fastsettes i dagsorden.

**§ 21-5**

Fastsettelse av kontingent for de neste to kalenderårene for de forskjellige medlemskategoriene.

**§ 21-6**

Fastsettelse av honorar.

**§ 21-7**

Fastsettelse av rammebudsjett for de neste to kalenderårene.

**§ 21-8**

Innkomne saker skal fremmes i samsvar med § 17-3.

**§ 21-9**

Uttalelser vedtas med 2/3 flertall av stemmene. Flertallet må representere minimum 50 prosent av tilstedeværende medlemsorganisasjoner.

Uttalelser er gjeldende fra de er vedtatt.

**§ 21-10**

Valg av styret på 9 medlemmer, bestående av:

* Leder
* 1. nestleder
* 2. nestleder
* 4 styremedlemmer
* 2 varamedlemmer i prioritert rekkefølge

etter innstilling fra valgkomiteen.

Det skal ved valg tilstrebes et mangfold som representerer Unge funksjonshemmedes medlemsorganisasjoner.

Det kan kun velges 2 styremedlemmer fra hver av medlemsorganisasjonene

Alle valg foretas særskilt.

**§ 21-11**

Valg av 3 medlemmer til kontrollkomiteen bestående av

* Leder
* 2 medlemmer

etter innstilling fra valgkomiteen.

Det skal etterstrebes god økonomisk, juridisk og organisatorisk forståelse blant komiteens medlemmer.

**§ 21-12**

Valg av 4 medlemmer til valgkomité bestående av

* Leder
* 2 medlemmer
* Ett varamedlem

etter innstilling fra styret.

Det skal etterstrebes erfaring fra, og kunnskap om, å sitte i sentrale styrer.

**§ 21-13**

Valg av statsautorisert revisor etter innstilling fra styret.

# Kapittel 8 Ekstraordinær generalforsamling

**§ 22**

Ekstraordinær generalforsamling avholdes dersom styret med 2/3 flertall eller 1/5 av medlemsorganisasjonene krever det. Ønske om ekstraordinær generalforsamling fra færre enn 1/5 av medlemsorganisasjonene kan meldes inn som sak til styret. Styret avgjør om det avholdes ekstraordinær generalforsamling.

**§ 22-2**

Innkallingen skal sendes ut senest 5 uker før den ekstraordinære generalforsamlingen. Styret fastsetter ellers gjeldende frister.

Det er kun saker som fremkommer med krav og opplyses om i innkalling som skal behandles.

**§ 22-3**

Tilsvarende generalforsamling skal også ekstraordinær generalforsamling behandle saker i henhold til § 21.

**§ 22-4**

**GAMMEL:** Med tale-, forslags- og stemmerett

* Delegater fra medlemsorganisasjonene i henhold til §§ 7-3,8-3 og 9-3.

Med tale-, forslagsrett

* Observatører fra medlemsorganisasjonene i henhold til §§ 7-3, 8-3 og 9-3.
* Styret og styrets varamedlemmer.
* Kontrollkomiteen i saker som angår komiteens arbeid og virksomhet.
* Valgkomiteen i saker dersom en av sakene dreier seg om valg.

Med talerett

* Nominerte til valg i saker om valg dersom en av sakene dreier seg om valg.
* Medlemmer av forberedende komiteer i saker de har forberedt.
* Generalsekretær, og den generalsekretær delegerer taleretten videre.
* En representant fra FFO.

Uten tale-, forslags- og stemmerett

* Andre observatører.

**NY – lagt til punkt om observatører under med talerett:** Til ekstra generalforsamling kan følgende møte:

Med tale-, forslags- og stemmerett

* Delegater fra medlemsorganisasjonene i henhold til §§ 7-3,8-3 og 9-3.

Med tale-, forslagsrett

* Observatører fra medlemsorganisasjonene i henhold til §§ 7-3, 8-3 og 9-3.
* Styret og styrets varamedlemmer.
* Kontrollkomiteen i saker som angår komiteens arbeid og virksomhet.
* Valgkomiteen i saker dersom en av sakene dreier seg om valg.

Med talerett

* Observatører fra medlemsorganisasjonene i henhold til § 10-3
* Nominerte til valg i saker om valg dersom en av sakene dreier seg om valg.
* Medlemmer av forberedende komiteer i saker de har forberedt.
* Generalsekretær, og den generalsekretær delegerer taleretten videre.
* En representant fra FFO.

Uten tale-, forslags- og stemmerett

* Andre observatører.

# Kapittel 9 Styret

**§ 23**

Styret har ansvar for driften av Unge funksjonshemmede mellom generalforsamlingene, og leder virksomheten i samsvar med organisasjonens styrende dokumenter.

**§ 24**

Varamedlemmene har møterett i alle styremøter og møter med talerett og forslagsrett.

**§ 24-2**

Nestlederne er, i prioritert rekkefølge, leders stedfortreder. Ved fravær av AU konstituerer styret seg selv.

**§ 24-3**

FFO kan stille med en representant fra deres styre som har talerett i Unge funksjonshemmedes styre. FFO velger selv sin representant.

**NY PARAGRAF: § 24-4**

Én ansattrepresentant har møterett i alle styremøter og møter med tale-, forslags- og stemmerett.

Ved ansattrepresentantens fravær møter representantens personlige vara.

Ansattrepresentant og personlig vara velges av sekretariatet. Det skal tilstrebes at ansattrepresentanten følger styrets funksjonstid.

**§ 24**

Styremøter avholdes så ofte virksomheten og forvaltningen av Unge funksjonshemmede krever det.

Styreleder eller 1/3 av styrets medlemmer kan kreve at det skal avholdes styremøte.

**§ 24-2**

Styret er vedtaksdyktig når minst halvparten av det til enhver tid sittende styre og minimum halvparten av de organisasjonene som er representert i styret er til stede.

**§ 25-3**

Alle stemmeberettigede innehar én stemme. Ved stemmelikhet har styreleder dobbeltstemme. Varamedlemmer har stemmerett når de møter i stedet for et styremedlem.

**§ 25-4**

Det føres protokoll over styrets møter. Protokollen inneholder oversikt over fremmøtte styremedlemmer og deres organisasjonstilknytning. Protokollen fører oversikt over møtets forhandlinger. Styrets vedtak offentliggjøres.

**§ 26**

Styret vedtar en forretningsorden for styrets arbeid på første ordinære styremøte.

**PARAGRAF FORESLÅS STRØKET:** Styret vedtar personalhåndbok for Unge funksjonshemmede i henhold til avtalte regler og tariffavtale.

**§ 27**

Styret vedtar årlig budsjett og handlingsplan på bakgrunn av rådgivende budsjett og program vedtatt på generalforsamlingen

**§ 28**

Styret vedtar økonomiske retningslinjer for organisasjonen. Disse skal regulere alle økonomiske forhold for virksomheten og skal alltid inneholde følgende elementer: Forvaltningspraksis for organisasjonens egenkapital, retningslinjer for reise, retningslinjer for regnskap og rapportering, retningslinjer for budsjettstyring.

**§ 29**

Arbeidsgiveransvaret tilligger styret. Styret kan delegere personalansvaret videre.

# Kapittel 10 Arbeidsutvalget

**§ 30**

Arbeidsutvalget består av styrets leder og 1. og 2. nestleder.

**§ 31**

Arbeidsutvalget leder organisasjonens arbeid mellom styremøtene.

**§ 31-2**

Arbeidsutvalget fatter vedtak i politiske og organisatoriske saker med enstemmig vedtak. I situasjoner der arbeidsutvalget ikke kan oppnå enstemmig vedtak oversendes saken til styret i Unge funksjonshemmede.

**§ 31-3**

Arbeidsutvalget innstiller på alle saker til styret i Unge funksjonshemmede.

**§ 31-4**

Ytterligere mandat og forretningsorden for arbeidsutvalget fastsettes av Unge funksjonshemmedes styre.

# Kapittel 11 Valgkomiteen

**§ 32**

Ved frafall kan valgkomiteen konstituere seg selv.

**§ 33**

Valgkomiteen innstiller på kandidater til styret og kontrollkomitéen. Generalforsamlingen kan fastsette ytterligere mandat for valgkomiteen. Mandatet gjelder til generalforsamlingen endrer det.

**§ 34**

Valgkomiteen leverer sin innstilling til generalforsamlingen i henhold til frister i § 17.

# Kapittel 12 Kontrollkomiteen

**§ 35**

Ved frafall kan kontrollkomiteen konstituere seg selv.

**§ 36**

Kontrollkomiteen har full innsynsrett i alle dokumenter i Unge funksjonshemmede.

**§ 37**

Kontrollkomiteen skal føre tilsyn med Unge funksjonshemmedes virksomhet, fungere som rådgivende organ og foreta tolkninger av vedtekter.

**§ 37-2**

Kontrollkomiteen utarbeider en årlig beretning. Beretningene skal framlegges for generalforsamlingen. Den årlige beretningen skal framlegges styret. Beretningen skal vurdere organisasjonens økonomiske stilling, forvaltningspraksis samt gi en generell vurdering av virksomheten i forhold til grunndokumentenes bestemmelser.

**§ 37-3**

Kontrollkomiteen kan brukes som rådgivende organ for styret, sekretariatet, medlemsorganisasjonene og valgkomiteen.

**§ 38**

Kontrollkomiteen kan foreta bindende tolkninger av vedtektene. Komiteens fortolkninger har virkning frem til disse eventuelt overprøves av en senere generalforsamling, eller til fortolkningen omgjøres av en enstemmig kontrollkomite.

Kontrollkomiteen skal sørge for at de fortolkninger blir synliggjort på en hensiktsmessig måte. Tolkninger er gyldig fra datoen kontrollkomiteen har offentliggjort sin tolkning.

Styret, sekretariatet og medlemsorganisasjoner kan melde behov for tolkning av vedtekter.

# Kapittel 13 Mistillit, eksklusjon, habilitet og suspensjon

**§ 39**

Medlemsorganisasjoner som overtrer Unge funksjonshemmedes vedtekter og/eller opptrer til skade for organisasjonen, kan suspenderes av styret dersom minst 2/3 av styrets medlemmer stemmer for dette. Suspensjonen kan oppheves av styret dersom grunnen til suspensjonen bortfaller. Suspensjonstid er begrenset til 1 (ett) år regnet fra styrets vedtak. Suspendert medlemsorganisasjon kan, med en frist på 4 (fire) uker, anke vedtaket om suspensjon til Unge funksjonshemmedes generalforsamling. Det endelige vedtaket i saken blir fattet på nevnte møte. Ved anke står vedtaket ved lag under behandlingen.

**§ 39-2**

Suspendert medlemsorganisasjon fratas, så lenge suspensjonen varer, sine rettigheter som medlem. Dersom suspensjonsgrunnlaget fortsatt er til stede ved suspensjonstidens utløp oppheves medlemskapet. I slik situasjon skal generalforsamlingen særskilt orienteres.

**§ 40**

Medlemsorganisasjoner som bryter med Unge funksjonshemmedes formål, eller som opptrer til skade for organisasjonen, kan etter forslag fra styret, få sitt medlemskap opphevet av Unge funksjonshemmedes generalforsamling. Medlemskapet opphører dersom 2/3 av det totale antall tilstedeværende stemmeberettigede støtter forslaget.

**§ 40-2**

Før generalforsamlingen treffer vedtak om opphevelse av medlemskap, skal medlemsorganisasjonen ha rett til å gjøre seg kjent med sakens dokumenter og ha rett til å uttale seg.

**§ 40-3**

Generalforsamlingens vedtak kan ikke ankes.

**§ 40-4**

Angjeldende medlemsorganisasjon er å regne som suspendert i henhold til § 39 så lenge saken om opphevelse av medlemskap er under behandling. Suspensjonen kan imidlertid oppheves av generalforsamlingen med 2/3 flertall.

**§ 41**

Medlemsorganisasjonen som foreslås suspendert eller foreslås å få opphevet sitt medlemskap med hjemmel i kapittel 13 har krav på, etter anmodning og uten ugrunnet opphold, å få innsyn i sakens dokumenter. Melding om slikt vedtak skal sendes medlemsorganisasjonen som rekommandert post.

**§ 41-2**

Ankefristen skal regnes fra den dato medlemsorganisasjonen fikk meldingen om den rekommanderte sendingen. Meldingen skal, foruten vedtaket, inneholde opplysninger om:

1. Avstemningsresultatet i styret
2. Medlemsorganisasjonens innsynsrett i saksdokumentene
3. Ankefrister

**§ 42**

Etter to år kan organisasjonen søke medlemskap etter ordinære søknadsprosedyrer.

**§ 43**

Ved behandling av saker der vedkommende styremedlem har direkte interesser plikter vedkommende å melde sin inhabilitet.

Ved behandling av saker som har direkte innvirkning på rammevilkår for egen organisasjon eller organisasjonsfamilie skal styremedlemmet melde sin inhabilitet.

**§ 44**

Vedtak om mistillit kan kun vedtas av ordinær generalforsamling eller ekstraordinær generalforsamling.

**§ 44-2**

Ved forslag om mistillit til enkeltpersoner kan styret suspendere personen frem til avgjørelse treffes av rett organ. Vedtaket krever 2/3 flertall.

**§ 44-3**

Dersom forslaget i § 44-2 ikke oppnår 2/3 flertall får forslaget ingen virkning før saken er avgjort av ordinær generalforsamling eller ekstraordinær generalforsamling.

**§ 44-4**

Ved forslag om mistillit til hele styret, involveres kontrollkomiteen. Det må avholdes ekstraordinær generalforsamling dersom det ikke er planlagt ordinær generalforsamling før ekstraordinær generalforsamling kan avholdes.

Forslag om mistillit til styret er unntatt fristene i § 17-3.

**§ 44-5**

Den som blir gjenstand for et mistillitsforslag har i alle tilfeller rett til innsyn i saken samt rett til å forsvare seg for det eller de organer som gjør vedtak i saken.

**§ 44-6**

Ytterligere regulering av mistillit gjøres i styrets forretningsorden.

# Kapittel 14 Tilslutninger og sammenslåinger

**§ 45**

Styret i Unge funksjonshemmede kan godkjenne innmelding av organisasjonen i andre organisasjoner, aksjoner og lignende som det er formålstjenlig å tilslutte seg. Disse kan ikke drive virksomhet som strider med Unge funksjonshemmedes formål eller politiske standpunkter.

**§ 45-2**

Arbeidsutvalget utformer og sender innmeldingssøknader på vegne av organisasjonen.

**§ 45-3**

En slik innmelding kan ikke endre på Unge funksjonshemmedes vedtekter, politikk eller formål, og skal ikke ha negativ innvirkning på organisasjonens arbeid.

**§ 46**

Sammenslåing av Unge funksjonshemmede med andre organisasjon(er) behandles på to påfølgende generalforsamlinger, hvorav den ene må være ordinær. Begge vedtak krever 3/4 av møtets stemmeberettigede. Flertallet må representere minst 50 prosent av de tilstedeværende medlemsorganisasjonene.

**§ 46-2**

Forslag til sammenslåing må fremmes i henhold til § 17-3.

# Kapittel 15 Oppløsning

**§ 47**

Oppløsning av Unge funksjonshemmede behandles på to påfølgende generalforsamlinger, hvorav den ene må være ordinær. Begge vedtak krever 3/4 flertall av stemmene. For at vedtak om oppløsning skal kunne kjennes gyldig må 50 prosent av de stemmeberettigede avgi stemme. Avstemmingene foretas skriftlig.

**§ 47-2**

Ved oppløsning settes eventuelle midler inn på høyrentekonto. Etter tre år fordeles midlene likt mellom medlemsorganisasjonene dersom gjenopprettelse av Unge funksjonshemmede ikke er aktuelt.

**§ 47-3**

Det sist sittende styret, dersom Unge funksjonshemmede blir oppløst, skal i samarbeid med FFO utarbeide retningslinjer for saksgjennomgangen i de første tre år, samt hvem som har ansvaret for at midlene bli fordelt på en korrekt måte etter den tid.

# Begrepsliste

**Alminnelig:** Betyr vanlig eller normalt.

**Alminnelig flertall:** Brukes når det stemmes over en sak, og betyr at mer enn halvparten av de avgitte stemmene støtter et forslag eller en kandidat. Blanke stemmer regnes ikke med.

**Arbeidsprogram:** Organisasjonens viktige mål og prioriteringer innen konkrete områder.

**Avstemming:** Votering/å stemme over en sak.

**Budsjett:** Liste over planlagte kostnader.

**Dagsorden:** En liste over saker som skal behandles på generalforsamlingen.

**Debatt:** Saklig, faglig diskusjon.

**Delegat:** En representant som har tale-, forslags- og stemmerett.

**Forslagsrett:** Har rett til å komme med innspill og endringer.

**Handlingsplan:** Fastsatt arbeidsmål som skal gjøres gjennom året.

**Honorar:** Godtgjørelse eller betaling for et arbeid.

**Innkalling:** Formell invitasjon.

**Innstilling:** Anbefaling tilknyttet en sak eller verv.

**Kandidat:** En person som stiller til en stilling eller verv.

**Konstituering:** En formell åpning av et møte.

**Observatør:** En representant som har tale- og forslagsrett.

**Ordstyrer:** Personen som leder et møte eller en debatt.

**Politisk program:**  Organisasjonens verdier og politikk på konkrete områder.

**Protokoll:** En type referat fra generalforsamlingen.

**Revisor:** En person eller firma som kontrollerer at organisasjonens årsregnskap er riktig.

**Saksbehandling:** En sak skal behandles etter visse regler og rutiner.

**Stemmegiving:** Det å avgi sin stemme over en sak.

**Stemmerett:** At man har lov til å stemme i en sak.

**Talerett:** Har rett til å snakke eller komme med opplysning i en sak, men ikke foreslå endringer.

**Tellekorps:** En gruppe personer som teller hvor mange som stemmer for, imot og blankt i en sak.

**Vedtekter:**  Regler som blir bestemt av organisasjonen.

**Votering:** Avstemming.